ג'ו מנגנלו

ג'וזף מייקל "ג'ו" מנגנלו (באנגלית: Joseph Michael "Joe" Manganiello; נולד ב-28 בדצמבר 1976) הוא שחקן קולנוע וטלוויזיה אמריקאי. התפרסם בשל תפקידו כפלאש תומפסון בסרטו של סם ריימי "ספיידרמן", ובשל תפקידו כהלסיד הרבו בסדרה "דם אמיתי", תפקיד אשר זכה עליו בפרס סאטורן. מנגנלו נולד בפיטסבורג, פנסילבניה שבארצות הברית. יש לו אח צעיר בשם ניקולס. בתיכון היה קפטן קבוצת הפוטבול ושיחק בתפקיד ראשי במחזמר "אוקלהומה!" אשר הועלה בבית ספרו. לאחר מספר פציעות ואף מתיחה בשריר בברך גברה התעניינותו במשחק ובימוי. את לימודיו התיכוניים סיים בשנת 1995, ולאחר מכן שלח בקשה להתקבל למחלקת האמנות של אוניברסיטת קרנגי מלון. בקשתו נדחתה, ולכן החל ללמוד באוניברסיטת פיטסבורג. שנה לאחר מכן שלח בקשה לקרנגי מלון שוב, והתקבל לאוניברסיטה. בשנת 2000 סיים עם תואר במשחק. במהלך לימודיו טייל בין ניו יורק ללוס אנג'לס במטרה להשיג אודישנים שונים וכך יצר לעצמו קשרים בתחום המשחק. לאחר סיום לימודיו עבר ללוס אנג'לס וחתם עם סוכנות כישרונות. שלושה ימים לאחר החתמתו בסוכנות נבחן לסרט "ספיידרמן" על תפקידו של פיטר פארקר, אך לבסוף קיבל את תפקידו של פלאש תומפסון ושיחק בסרט לצדם של טובי מגוויר, קירסטן דנסט, וילם דפו וג'יימס פרנקו. הוא השתתף גם בסרט ההמשך "ספיידרמן 3" בהופעת אורח ללא טקסט. במקביל הופיע בסדרות שונות בתפקידי אורח בסדרות כמו "לאס וגאס". ב-2007 הופיע בסדרה "סקראבס" בתפקיד אורח וגם בסדרה "ER". במקביל הופיע במספר פרקים של הסדרה "איך פגשתי את אמא" של רשת CBS. ב-2008 הצטרף לצוות השחקנים של הסדרה "מגרש ביתי" ושיחק בה במשך שלוש עונות. בשנת 2009 שיחק בסרט "מאחורי קווי האויב: קולומביה" והשתתף בסדרה "מדיום". בנוסף הופיע בשלוש הגרסאות של הסדרה "CSI". בשנת 2010 שיחק בפרסומת של הרשת טאקו בל. בשנת 2012 שיחק בדרמה הרומנטית "למה לצפות כשאתם מצפים" לצד ג'ניפר לופז וקמרון דיאז. אתר האינטרנט BuddyTV דירג אותו במקום הרביעי ברשימת הגברים הסקסיים בטלוויזיה לשנת 2010, שנה לאחר מכן עלה בדירוג למקום השני ברשימה. ב-2012 דורג במקום השביעי ובשנת 2013 ירד בדירוג למקום ה-55 ברשימה. בשנת 2012 שיחק בסרט "מג'יק מייק" של סטיבן סודרברג, בתפקיד ריצ'י. הוא חזר לשחק בתפקיד זה גם בסרט ההמשך, "מג'יק מייק XXL", בשנת 2015. ב-29 באוגוסט 2016 הוכרז כי מנגנלו צפוי לגלם את דמות הנבל מעולם הקומיקס של DC קומיקס, דת'סטרוק, לאחר שבן אפלק (שגם מגלם את באטמן) שכתב וביים את סרט הסולו החדש של באטמן כחלק מהיקום הקולנועי של DC, פרסם בחשבון הטוויטר שלו סרטון שבו נראה שהוא סיים לצלם סצנה שבה דת'סטרוק מופיע. מספר שעות לאחר מכן שמועה זאת אושרה בידי "פורבס". בשנת 2019 שיחק בתפקיד הראשי בדרמת הספורט "בתחתית העמדה התשיעית", לצדה של אשתו סופיה ורגרה. מנגנלו לקח חלק גם בהפקת הסרט. ב-29 בספטמבר 2023 יצא הסרט "The Kill Room" בכיכובו. מנגנלו אוהד של פיטסבורג סטילרס ואף ביים והפיק סרט תיעודי על הקבוצה תחת השם "DieHardz". בדצמבר 2014 התארס לשחקנית הקולומביאנית-אמריקאית סופיה ורגרה, והם התחתנו ב-21 בנובמבר 2015. ביולי 2023 הודיע הזוג כי הם מתגרשים. מדיה וקבצים בנושא ג'ו מנגנלו בוויקישיתוף אתר האינטרנט הרשמי של ג'ו מנגנלו ג'ו מנגנלו, ברשת החברתית פייסבוק ג'ו מנגנלו, ברשת החברתית אקס (טוויטר) ג'ו מנגנלו, ברשת החברתית אינסטגרם ג'ו מנגנלו, במסד הנתונים הקולנועיים IMDb (באנגלית) ג'ו מנגנלו, באתר AllMovie (באנגלית) ג'ו מנגנלו, באתר Rotten Tomatoes (באנגלית) ג'ו מנגנלו, במסד הנתונים הקולנועיים KinoPoisk (ברוסית) Mark Hughes, Is Joe Manganiello Playing Deathstroke In 'Justice League' And 'The Batman?' Pat Saperstein,Caroline Brew, Pat Saperstein, Caroline Brew, New Movies Out Now in Theaters: What to See This Week, Variety, ‏2023-09-27 (באנגלית אמריקאית) Sofia Vergara and Joe Manganiello Announce Divorce After 7 Years of Marriage | Entertainment Tonight, www.etonline.com, ‏2023-07-17 (באנגלית אמריקאית)